Úradný vestník L 145 , 13/06/1979 S. 0016 - 0019

Fínske špeciálne vydanie: Kapitola 13 Zväzok 10 S. 0003

Grécke špeciálne vydanie: Kapitola 13 Zväzok 8 S. 0140

Švédske špeciálne vydanie: Kapitola 13 Zväzok 10 S. 0003

Španielske špeciálne vydanie: Kapitola 13 Zväzok 10 S. 0101

Portugalské špeciálne vydanie Kapitola 13 Zväzok 10 S. 0101



Smernica Rady zo 17. mája 1979 o aproximácii právnych predpisov členských krajín, týkajúcich typového schvaľovania komponentov osvetľovacích zariadení a zariadení svetelnej signalizácie na kolesových poľnohospodárskych alebo lesných traktoroch 79/532/EHS RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 100; so zreteľom na návrh Komisie [1]; so zreteľom na stanovisko Zhromaždenia [2]; so zreteľom na stanovisko Hospodárskeho a sociálneho výboru [3]; keďže technické požiadavky, ktorým musia traktory vyhovovať podľa vnútroštátnych právnych predpisov sa okrem iného týkajú ich osvetľovacích zariadení a zariadení svetelnej signalizácie; keďže tieto požiadavky sa v jednotlivých členských štátoch líšia; keďže je preto potrebné, aby všetky členské štáty prijali rovnaké požiadavky buď ako doplnok, alebo namiesto svojich existujúcich pravidiel, najmä preto, aby bolo možné používať postup pri typovom schvaľovaní podľa EHS, ktorý bol predmetom smernice Rady č. 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [4] a ktorý treba uplatniť na každý typ traktora; keďže v smernici č. 78/933/EHS [5] Rada stanovila spoločné požiadavky na montáž osvetľovacích zariadení a zariadení svetelnej signalizácie na kolesových poľnohospodárskych alebo lesných traktoroch; keďže tieto osvetľovacie zariadenia a zariadenia svetelnej signalizácie majú rovnaké vlastnosti ako zariadenia, ktorými sú vybavené motorové vozidlá; keďže zariadenia, ktorým bola udelená značka typového schválenia komponentov podľa EHS v súlade so smernicami riešiacimi tento predmet, ktoré už boli prijaté v súvislosti s typovým schvaľovaním motorových vozidiel a ich prívesov, možno z toho dôvodu používať aj na poľnohospodárskych traktoroch, PRIJALA TÚTO SMERNICU: Článok 1 1. "Poľnohospodársky alebo lesný traktor" je každé motorové vozidlo, vybavené kolesami alebo pásovým podvozkom a aspoň s dvoma nápravami, ktorého hlavná funkcia spočíva v ťažnej sile a ktorý je konštruovaný špeciálne na ťahanie, tlačenie, nesenie alebo pohon určitého náradia, strojov alebo prívesov určených na použitie v poľnohospodárstve alebo lesníctve. Môže byť upravený na prepravu nákladu alebo osôb. 2. Táto smernica platí len pre traktory, definované v odseku 1, ktoré sú vybavené vzduchovými pneumatikami a ktoré majú dve nápravy a ktorých maximálna konštrukčná rýchlosť je od 6 do 25 km/h. Článok 2 Žiadny členský štát nesmie odmietnuť udeliť typové schválenie podľa EHS alebo vnútroštátne typové schválenie traktora z dôvodov, týkajúcich sa: - svetlometov, ktoré fungujú ako diaľkové svetlomety a/alebo tlmené svetlomety, alebo elektrických vláknových žiaroviek pre tieto svetlomety, - koncových obrysových svetiel, - predných polohových (bočných) svetiel, - zadných polohových (bočných) svetiel, - brzdových svetiel, - smerových svetiel, - odraziek, - osvetlenia zadnej poznávacej značky, - predných hmlových svetiel a vláknových žiaroviek pre také svetlá, - zadných hmlových svetiel, - spätných svetiel, - parkovacích svetiel, ak je na týchto svetlách umiestnená značka typového schválenia komponentov podľa EHS, ako je stanovené v prílohe k tejto smernici a ak sú namontované v súlade s požiadavkami, stanovenými v smernici č. 78/933/EHS. Článok 3 Žiadny členský štát nesmie odmietnuť registráciu alebo zakázať predaj, uvedenie do prevádzky, alebo používanie traktora z dôvodov týkajúcich sa: - svetlometov, ktoré fungujú ako diaľkové svetlomety a/alebo tlmené svetlomety, alebo elektrických vláknových žiaroviek pre tieto svetlomety, - koncových obrysových svetiel, - predných polohových (bočných) svetiel, - zadných polohových (bočných) svetiel, - brzdových svetiel, - smerových svetiel, - odraziek, - osvetlenia zadnej poznávacej značky, - predných hmlových svetiel a vláknových žiaroviek pre také svetlá, - zadných hmlových svetiel, - spätných svetiel, - parkovacích svetiel, ak je na týchto svetlách umiestnená značka typového schválenia komponentov podľa EHS, ako je stanovené v prílohe k tejto smernici a ak sú namontované v súlade s požiadavkami, stanovenými v smernici č. 78/933/EHS. Článok 4 Všetky zmeny potrebné na prispôsobenie požiadaviek technickému pokroku, uvedených v prílohe, sa prijímajú v súlade s postupom, ktorý je uvedený v článku 13 smernice č. 74/150/EHS. Článok 5 1. Členské štáty uvedú do účinnosti ustanovenia, potrebné na dosiahnutie súladu s touto smernicou v období do 18 mesiacov od jej oznámenia a bezodkladne o tom informujú Komisiu. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 6 Táto smernica je určená členským štátom. V Bruseli, 17. mája 1979 Za Radu predseda A. Giraud [1] Ú. v. ES C 200, 22.8.1978, s. 8. [2] Ú. v. ES C 39, 12.2.1979, s. 74. [3] Ú. v. ES C 128, 21.5.1979, s. 16. [4] Ú. v. ES L 84, 28.3.1974, s. 10. [5] Ú. v. ES L 325, 20.11.1978, s. 16. -------------------------------------------------- PRÍLOHA 1. Svetlomety, ktoré fungujú ako diaľkové svetlomety a/alebo stretávacie svetlomety, alebo elektrické vláknové žiarovky pre tieto svetlomety: Značka typového schválenia komponentov podľa EHS je značka, uvedená v smernici Rady č. 76/761/EHS z 27. júla 1976 o aproximácii právnych predpisov členských štátov o predných svetlometoch motorových vozidiel, ktoré slúžia ako hlavné diaľkové a/alebo stretávacie svetlá, a elektrických vláknových žiarovkách pre tieto svetlomety. [1] Ustanovenia smernice č. 76/761/EHS platia aj pre typové schvaľovanie komponentov špeciálnych svetlometov pre poľnohospodárske alebo lesné kolesové traktory, skonštruovaných na zabezpečenie diaľkového aj stretávacieho svetla s priemerom D menším ako 160 mm, s týmito zmenami a doplnkami: a) za predpokladu týchto absolútnych dolných limitov: Minimálne hodnoty osvetlenia, stanovené v Kapitole 6.3 Prílohy I sa zmenšujú v pomere D − 45 160 − 45 - 3 luxy buď v bode 75 R, alebo v bode 75 L, - 5 luxov buď v bode 50 R, alebo v bode 50 L, - 1,5 luxu v zóne IV. Poznámka: Ak viditeľný povrch svetlometu nie je kruhový, priemer sa rovná kruhu s rovnakým plošným obsahom ako má viditeľný použiteľný povrch svetlometu. b) namiesto symbolu CR, uvedeného v kapitole 4.3.5. prílohy VI, sa pripevňuje symbol M vo vnútri prevráteného trojuholníka; c) názov č. 1 osvedčenia o typovom schválení komponentov (príloha II) znie: "svetlomet pre poľnohospodárske alebo lesné kolesové traktory". 2. Koncové obrysové svetlá, predné polohové (bočné) svetlá, zadné polohové (bočné) svetlá, brzdové svetlá: Značka typového schválenia komponentov podľa EHS je značka, uvedená v smernici Rady č. 76/758/EHS z 27. júla 1976 o aproximácii právnych predpisov členských štátov o doplnkových obrysových svetlách, predných obrysových (bočných) svetlách, zadných obrysových (bočných) svetlách a brzdových svetlách motorových vozidiel a ich prípojných vozidiel [2]. 3. Smerové svetlá: Značka typového schválenia súčiastok podľa EHS je značka, uvedená v smernici Rady č. 76/759/EHS z 27. júla 1976 o aproximácii právnych predpisov členských štátov o smerových svetlách motorových vozidiel a ich prípojných vozidiel [3]. 4. Odrazky: Značka typového schválenia komponentov podľa EHS je značka, uvedená v smernici Rady č. 76/757/EHS z 27. júla 1976 o aproximácii právnych predpisov členských štátov o odrazových sklách motorových vozidiel a ich prípojných vozidiel [4]. 5. Osvetlenie zadnej poznávacej značky: Značka typového schválenia komponentov podľa EHS je značka, uvedená v smernici Rady č. 76/760/EHS z 27. júla 1976 o aproximácii právnych predpisov členských štátov o osvetlení zadnej tabuľky s evidenčným číslom motorových vozidiel a ich prípojných vozidiel [5]. 6. Predné hmlové svetlá: Značka typového schválenia komponentov podľa EHS je značka, uvedená v smernici Rady č. 76/762/EHS z 27. júla 1976 o aproximácii právnych predpisov členských štátov o predných svetlách do hmly pre motorové vozidlá a o žiarovkách pre tieto svetlá [6]. 7. Zadné hmlové svetlá: Značka typového schválenia komponentov podľa EHS je značka, uvedená v smernici Rady č. 77/538/EHS z 28. júna 1977 o aproximácii právnych predpisov členských štátov o zadných svetlách do hmly pre motorové vozidlá a ich prípojné vozidlá [7]. 8. Spätné svetlá: Značka typového schválenia komponentov podľa EHS je značka, uvedená v smernici Rady č. 77/539/EHS z 28. júna 1977 o aproximácii právnych predpisov členských štátov o spätných svetlách pre motorové vozidlá a ich prípojné vozidlá [8]. 9. Parkovacie svetlá: Značka typového schválenia komponentov podľa EHS je značka, uvedená v smernici Rady č. 77/540/EHS z 28. júna 1977 o aproximácii právnych predpisov členských štátov o parkovacích svetlách motorových vozidiel [9]. [1] Ú. v. ES L 262, 27.9.1976, s. 96. [2] Ú. v. ES L 262, 27.9.1976, s. 54. [3] Ú. v. ES L 262, 27.9.1976, s. 71. [4] Ú. v. ES L 262, 27.9.1976, s. 32. [5] Ú. v. ES L 262, 27.9.1976, s. 85. [6] Ú. v. ES L 262, 27.9.1976, s. 122. [7] Ú. v. ES L 220, 29.8.1977, s. 60. [8] Ú. v. ES L 220, 29.8.1977, s. 72. [9] Ú. v. ES L 220, 29.8.1977, s. 83. --------------------------------------------------